**Consiliul Raional Sîngerei**

or. Sîngerei, str. Independenţei, 111

MD-6201, Republica Moldova

 (262) 2-20-58/ (262) 2-63-53

consiliul\_raional\_singerei@yahoo.com

[singerei.md](http://www.singerei.md/)

consiliu@singerei.md

**A.O. Asociatia de Suport Familial**

**de Recuperare Timpurie a Copiilor**

**cu Deficienţe de Auz și Văz**

**„AudiViz”**

str. Șciusev nr. 2, mun. Bălți, MD-3100

tel. + 373 688 55 227

e-mail:audiviz.ong@gmail.com

**ACORD DE PARTENERIAT**

 **cu privire la implementarea proiectului**

**„Programul local de screening auditiv schimbă viața spre bine**

**a copiilor cu deficiențe de auz”**

**finanțat din sursele Uniunii Europene**

încheiat astăzi “……..” \_\_\_\_\_\_\_\_\_\_\_ 2022 în or. Sîngerei între

**I. PĂRȚILE ACORDULUI**

**Consiliul Raional Sîngerei (**în continuare **Consiliul)**, cu sediul în or. Sîngerei, str. Independenţei, 111, reprezentată prin Președintele raionului dnul **Grigore Corcodel,** pe de o parte,

şi

**A.O. Asociatia de Suport Familial de Recuperare Timpurie a Copiilor cu Deficienţe de Auz și Văz „AudiViz”**, (în continuare **Asociaţia „AudiViz”**), cu sediul în mun. Bălți, str. Șciusev 2, reprezentată prin Președintele **Angela Moiseeva**, pe de altă parte,

numite în continuare Parte sau Părți, după caz, au convenit următoarele:

**II. CADRUL LEGAL**

2.1 În realizarea obiectului prezentului Acord, Părțile se vor conduce de următoarele prevederi legale ale Republicii Moldova:

1. Legea privind administraţia publică locală nr.436/2006;
2. Legea asistenţei sociale, nr. 547/2003;
3. Legea cu privire la serviciile sociale, nr. 123/2010;
4. Legea privind incluziunea socială a persoanelor cu dizabilităţi nr. 60/2012;
5. Legea nr. 60 din 30.03.2012 privind incluziunea socială a persoanelor cu dizabilități;
6. Legea cu privire la asigurarea egalității nr. 121 din 25.2012;
7. Legea privind protecția specială a copiilor aflați în situație de risc și a copiilor separați de părinți nr. 140 din 14.06.2013;
8. Hotărîrea Guvernului nr. 1182 din 22.12.2010 pentru aprobarea Regulamentului privind mecanismul de colaborare intersectorială în domeniul medico-social în vederea prevenirii și reducerii ratei mortalității infantile și a copiilor cu vârsta de până la 5 ani la domiciliu;
9. Hotărîrea Guvernului nr. 816 din 30.06.2016 pentru aprobarea Regulamentului–cadru privind organizarea și funcționarea serviciilor de intervenție timpurie și a standardelor minime de calitate pentru serviciile de intervenție timpurie;
10. Legea ocrotirii sănătății nr. 41 din 28 martie 2012, ordinul MS RM nr. 924 din 20-09.2012 „Cu privire la modalitatea de asigurare cu aparate auditive a persoanelor cu deficiențe de auz”, precum și alte acte normative.

Şi se vor baza totodată pe prevederile din:

1. Carta Socială Europeană, ratificată de Republica Moldova prin Legea nr. 484/2001;
2. Convenţia Organizaţiei Naţiunilor Unite privind Drepturile Persoanelor cu Dizabilităţi, ratificată de către Republica Moldova prin Legea nr. 166/2010.

**III. OBIECTUL ACORDULUI DE PARTENERIAT**

3.1 Obiectul prezentului Acord îl constituie colaborarea între Părți în vederea implementării Proiectului *„Programul local de screening auditiv schimbă viața spre bine a copiilor cu deficiențe de auz”*finanțat din sursele Uniunii Europene, co-finanțat și implementat de Fundația Soros Moldova, în parteneriat cu Asociația Keystone Moldova și AO Institutum Virtutes Civilis în cadrul Proiectului „Organizațiile societății civile (OSC) acționează pentru servicii sociale mai bune”.

3.2 În cadrul proiectului *„Programul local de screening auditiv schimbă viața spre bine a copiilor cu deficiențe de auz”,*Părțile își propun să colaboreze pentru dezvoltarea unui Program de screening auditiv în r. Sîngerei prin multiplicarea bunelor experiențe în parteneriat cu Autoritățile Publice Locale, care va contribui la îmbunătățirea vieții copiilor prin prevenirea și identificarea timpurie a pierderilor de auz (sumarul proiectului este prezentat în Anexa 1 la prezentul Acord).

3.3 Părțile își asumă angajamentul să creeze în cadrul Spitalului raional Sîngerei un Serviciu de Screening auditiv (în continuare Serviciu) pentru copiii nou-născuți/copii din grupuri vulnerabile care va permite identificarea problemelor de auz din primele zile de viață a copiilor și integrarea Serviciului în sistemul de sănătate local.

**IV. ANGAJAMENTELE PĂRȚILOR**

4.1 În vederea realizării prevederilor prezentului Acord**, Asociația Obștească „AudiViz”** se angajează**:**

1. să implementeze, în condiţiile legii, activitățile proiectului în corespundere cu obiectul Acordului;
2. să acorde suport Spitalului raional Sîngerei la constituirea și instruirea Echipei de screening auditiv formată din următorii specialiști: medicul ORL, medicul neonatolog și 3 asistenți medicali.
3. să doteze Serviciul de screening auditiv din cadrul Spitalului raional Sîngerei cu două echipamente medicale specializate de screening audiologic pentru depistarea precoce a surdității - OtoRead Screening TE, în limita bugetului disponibil, conform contractului de grant nr. G15153 din 26.10.2021;
4. să ofere suport în prestarea serviciilor de screening auditiv la copiii nou-născuți/ copii din grupuri vulnerabile;
5. să asigure informarea părinților cu privire la screening-ul auditiv în cadrul centrelor de sănătate comunitare;
6. să organizeze campanii de informare și conştientizare pentru membrii comunității din raionul Sîngerei privind importanța efectuării screening-ului auditiv și a serviciilor medicale de calitate la copii;
7. să ofere sprijin tehnic şi consultanţă Spitalului raional Sîngerei în elaborarea politicilor socio-medicale locale:

a) Protocolul de screening auditiv;

b) Planul de acțiuni și Standarde minime de calitate pentru Serviciul de screening auditiv;

c) Planul de acțiuni pentru monitorizarea copiilor identificați cu deficiențe de auz;

1. să consolideze capacităţile instituţionale şi ale resurselor umane din instituțiile medicale prin organizarea şi desfăşurarea seminarelor de instruire şi a atelierelor de lucru cu privire la programul de screening auditiv;
2. să ofere sprijin și consiliere familiilor ai căror copii au fost identificați cu deficiențe de auz pe aspect socio-medical, traseul de reabilitare medicală a copilului, diagnosticare/ protezare auditivă, incluziune socială și educațională;
3. să asigure organizarea unei vizite cu schimb de experiență și bune practici cu prestatori de screening auditiv la Centrul Republican de Audiologie Chișinău;
4. să promoveze importanţa screening-ului auditiv, în scopul îmbunătăţirii calităţii vieţii copiilor cu deficiențe de auz, dezvoltând instrumentele necesare pentru diagnostic timpuriu, tratament şi intervenţie recuperatorie;
5. să organizeze de comun acord cu Consiliul Raional Sîngerei o masă rotundă de prezentare a rezultatelor proiectului implementat de către AO „AudiViz” în parteneriat cu Consiliul Raional Sîngerei unde va semna actele de predare a politicilor de sănătate elaborate din resursele financiare ale Uniunii Europene;
6. să asigure vizibilitatea donatorului prin instalarea posterelor informative despre contribuția Uniunii Europene la dezvoltarea Serviciului de screening auditiv în cadrul Spitalului raional și a politicilor de sănătate în raionul Sîngerei;
7. să monitorizeze, după finalizarea proiectului (30.06.2023) timp de 5 ani (01.07.2028), dacă Serviciul de Screening auditiv funcționează, conform politicilor de sănătate elaborate, iar bunurile procurate din sursele financiare ale Uniunii Europene sunt utilizate conform destinației și în conformitate cu actele de predare a acestora;
8. să semneze declarațiile de protecție a datelor cu caracter personal ale beneficiarilor proiectului.

**Consiliul Raional Sîngerei:**

1. va susţine şi facilita, în condiţiile legii, implementarea proiectului în corespundere cu obiectul Acordului;
2. va crea condiții optime de implementare a proiectului în conformitate cu obiectul Acordului;
3. va delega o persoană de contact pentru coordonarea relațiilor de parteneriat;
4. va oferi spațiu în incinta Spitalului raional pentru crearea Serviciului de screening auditiv care va fi dotat cu echipament specializat din resursele financiare ale Uniunii Europene;
5. va participa la implementarea screining-ului auditiv a copiilor prin oferirea listelor nominale a copiilor din raionul Sîngerei;
6. va informa, la necesitate, părinții copiilor despre importanța screining-ului auditiv;
7. va participa de comun acord cu Asociaţia „AudiViz” la selectarea personalului care va participa la activitățile din cadrul proiectului;
8. va asigura, în conformitate cu legislaţia în vigoare, accesul Asociaţiei „AudiViz” la informaţia necesară la implementarea proiectului, pentru asigurarea calităţii în luarea deciziilor în conformitate cu obiectul prezentului Acord;
9. va facilita cooperarea organizației „AudiViz” cu subdiviziunile structurale ale Consiliului Raional Sîngerei: Direcția de sănătate Sîngerei, Direcția Educație Sîngerei, Serviciul de asistență psihopedagogică, Direcția de asistență socială.
10. va oferi suport, în condițiile legislației în vigoare, întru implementarea vizitelor în localitățile raionului Sîngerei pentru a realiza campaniile de informare privind necesitatea testării auzului la nou-născuți;
11. va prezenta informația necesară pentru implementarea proiectului în conformitate cu Legea nr. 133 din 08.07.2011 privind protecția datelor cu caracter pesonal;
12. va desemna specialiști din cadrul Spitalului raional pentru crearea Echipei de screening auditiv;
13. va participa la organizarea campaniilor de informare și conştientizare pentru membrii comunității din raion privind importanța efectuării screening-ului auditiv și a serviciilor medicale de calitate la copii.
14. va participa activ, prin oferirea de propuneri, pe marginea elaborării politicilor socio-medicale locale: Protocolul de screening auditiv, Planul de acțiuni și Standarde minime de calitate pentru Serviciul de screening auditiv, Planul de acțiuni pentru monitorizarea copiilor identificați cu deficiențe de auz;
15. va monitoriza în comun cu Asociaţia „AudiViz” calitatea procedurilor de screening auditiv prestate în cadrul Serviciului;
16. să asigure accesul la screening-ul auditiv din cadrul Spitalului raional tuturor copiilor cu deficiențe de auz din raion pe perioada de derulare a proiectului și după încheierea proiectului;
17. să asigure, la necesitate, cu transport Echipa de screening pentru deplasarea prin centrele de sănătate comunitare;
18. să asigure întocmirea, în conformitate cu legislația în vigoare, a documentelor necesare pentru implementarea proiectului, precum actele de primire a bunurilor procurate de către AO „AudiViz” din resursele financiare ale Uniunii Europene și modul de utilizare al acestora;
19. să organizeze în colaborare cu AO ”AudiViz” o masă rotundă de prezentare a rezultatelor proiectului și să asigure vizibilitatea donatorului care a contribuit la dezvoltarea Serviciului de screening auditiv în cadrul Spitalului raional și a politicilor de sănătate în raionul Sîngerei;
20. să asigure durabilitatea şi eficienţa Serviciului de screening auditiv pentru nou-născuți și a copiilor din grupuri vulnerabile creat în cadrul proiectului, prin preluarea funcţionării acestuia la nivel de raion și care va fi finanțat din bugetul IMSP Spitalul raional Sîngerei, începând cu 01 ianuarie2023;
21. să asigure funcționalitatea Serviciului de screening auditiv dezvoltat în parteneriat cu AO „AudiViz” din sursele financiare ale Uniunii Europene atât în perioada de implementare a proiectului, cât și după finalizarea acestuia (iunie 2023);
22. să comunice AO „AudiViz” despre orice impedimente sau întîrzieri cu privire la implementarea proiectului, conform prevederilor prezentului Acord.

**V. MECANISMUL DE CONLUCRARE A PĂRȚILOR**

**5.1 Părţile** vor desemna câte o persoană responsabilă de coordonarea şi monitorizarea realizării prevederilor Acordului, care vor acţiona în numele lor pentru implementarea proiectului.

**5.2 Părţile** se vor informa reciproc despre toate activităţile legate de implementarea proiectului şi se vor consulta lunar, în cazul unor circumstanțe care pot afecta realizarea obiectivelor acestuia, inclusiv pentru a revedea, atunci când se impune, planul de implementare aprobat.

**VI. PERIOADA DE IMPLEMENTARE A ACORDULUI**

6.1 . Obiectul Acordului se va realiza începând cu data semnării acestuia, respectiv până la 01 iulie 2028**,** cu posibilitatea de prelungire cu consimțământul Părților.

6.2 Perioada de monitorizare a funcționalității Serviciului de screening auditiv constituie 5 (cinci) ani după finalizarea proiectului, 01 iulie 2028.

**VII. SOLUȚIONAREA LITIGIILOR**

7.1 Prezentul Acord va fi interpretat și aplicat în conformitate cu legislația Republicii Moldova. Orice litigiu intervenit între Părțile Acordului în cadrul raporturilor de colaborare va fi mediat în virtutea principiului de bună credință, prin toate mijloacele amiabile disponibile.

7.2 În eventualitatea cazului că nu va fi găsită înțelegerea necesară din partea unei Părți sau soluția potrivită pentru rezolvarea conflictului, litigiul va fi soluționat de instanța (instanțele) competentă (e) din Republica Moldova.

7.3Nici una dintre Părți nu va face uz de prevederile pct. 7.2 din prezentul Acord până când Partea care se consideră prejudiciată, nu înștiințează în scris cealaltă Parte despre existența disputei și nu îi oferă celelalte Părți cincisprezece (15) zile lucrătoare pentru a răspunde la pretenție. Orice notificare (pretenție) făcută în baza prezentului Acord va fi considerată ca fiind primită de Partea căreia i s-a adresat, în cazul în care este trimisă în modurile permise de prezentul Acord privind trimiterea și primirea notificărilor descrise.

**VIII. SEMNĂTURILE PĂRȚILOR**

Prezentul Acord a fost încheiat într-un număr de două exemplare, în limba română, câte unul pentru fiecare semnatar, fiecare dintre ele fiind considerate originale și împreună constituind unul și același înscris.

|  |  |
| --- | --- |
| **Pentru Consiliul Raional Sîngerei****La data: \_\_\_\_\_\_\_\_\_\_\_\_\_\_\_\_\_\_\_\_\_\_****Președintele raionului:****/ Grigore CORCODEL /****Semnătura: \_\_\_\_\_\_\_\_\_\_\_\_ LȘ** | **Pentru A.O. Asociatia de Suport Familial** **de Recuperare Timpurie a Copiilor** **cu Deficienţe de Auz și Văz „AudiViz”****La data: \_\_\_\_\_\_\_\_\_\_\_\_\_\_\_\_\_\_\_\_\_\_\_****Președintele Asociației „AudiViz”:****/Angela MOISEEVA/****Semnătura: \_\_\_\_\_\_\_\_\_\_\_\_ LȘ*****Anexa Nr. 1*** ***la Acordul de Parteneriat****Nr. \_\_\_\_\_\_\_ din \_\_\_\_\_\_\_\_\_\_\_\_\_\_* |
| **Sumarul Proiectului:*„Programul local de screening auditiv schimbă viața spre bine a copiilor cu deficiențe de auz”*** |
|

|  |  |
| --- | --- |
|  | **Scopul proiectului:** Dezvoltarea unui Program de screening auditiv în r. Sîngerei prin multiplicarea bunelor experiențe în parteneriat cu Autoritățile Publice Locale, care contribuie la îmbunătățirea vieții copiilor prin prevenirea și identificarea timpurie a pierderilor de auz.**Obiective:**1. Crearea și dezvoltarea Serviciului de Screening auditiv asigură identificarea/prevenirea precoce a pierderilor de auz la copiii din r. Sîngerei.
2. Îmbunătățirea calității vieții a 1200 de copii din raionul Sîngerei prin testarea auzului și asigurarea accesului la serviciile de reabilitare socio-medicală.
3. Sporirea gradului de conştientizare a locuitorilor și a factorilor de decizie din 10 localități ale r. Sîngerei cu privire la impactul social şi economic a pierderii de auz.
 |
|  | **Activităţile proiectului**:1. Constituirea Echipei de screening auditiv.
2. Procurarea echipamentului specializat.
3. Instruirea Echipei de screening auditiv.
4. Organizarea unui Atelier de lucru pentru Grupul de lucru MLIC (Mecanismul Local Iintersetorial de Cooperare pentru identificarea, referirea și monitorizarea copiilor cu deficiențe de auz și a familiilor acestora).
5. Creșterea gradului de sustenabilitate a Serviciului de Screening auditiv prin elaborarea a patru documente de politici socio-medicale locale:
* Protocolul de screening auditiv.
* Planul de acțiuni și Standardele minime de calitate pentru Serviciul de screening auditiv.
* Planul de acțiuni pentru monitorizarea copiilor identificați cu deficiențe de auz.
1. Prestarea serviciilor de screening auditiv la copiii nou-născuți.
2. Prestarea serviciilor de screening auditiv și de informare a părinților la Centrele de sănătate comunitare.
3. Consilierea familiilor ai căror copii au fost identificați cu deficiențe de auz.
4. Evaluarea Programului de screening auditiv.
5. Organizarea a 2 Mese rotunde pentru reprezentanții APL.
6. Organizarea Ședințelor de informare a publicului privind necesitatea testării auzului la nou-născuți.
7. Organizarea Sesiunilor de instruire pentru personalul medical cu privire la politicile pentru programul de screening auditiv.
8. Organizarea unei vizite cu schimb de experiență și bune practici cu prestatori de screening auditiv de la Centrul de Audiologie.
9. Realizarea activităților de vizibilitate.

**Rezultate:**1. Un Program de screening auditiv dezvoltat în zonele rurale ale r. Sîngerei până la finele anului 2023.
2. Un Serviciu de Screening auditiv creat în r. Sîngerei și dotat cu 2 echipamente specializate până la finele anului 2023.
3. 4 documente de politici socio-medicale aferente screeningului auditiv și un Raport privind rezultatele implementării screeningului auditiv elaborate până la finele anului 2023.
4. 1200 de copii din r. Sîngerei și-au îmbunătățit viața prin testarea auzului.
5. 20 de familii a copiilor cu deficiențe de auz au beneficiat de 20 Ședințe de consiliere și monitorizate în procesul de reabilitare socio-medicală.
6. 15 persoane din Echipa de screening auditiv și Grupul de lucru MLIC capacitate și

3 Training-uri și 1 Atelier de lucru organizate.1. Sporirea gradului de conştientizare a 150 de membri a comunității și a factorilor de decizie din 10 localități ale r. Sîngerei cu privire la impactul social şi economic a pierderii de auz și organizarea a 10 Ședințe de informare a publicului privind necesitatea testării auzului la nou-născuți.
2. 90 de lucrători medicali capacitați cu privire la politicile pentru programul de screening auditiv.
3. O vizită cu schimb de experiență și bune practici cu prestatori de screening auditiv de la Centrul de Audiologie organizată.
 |

 |